**ŠKOLSKI KURIKULUM**

**DODATNA NASTAVA IZ POVIJESTI**

**školska godina 2014./ 2015.**

Vizija dodatne nastave iz povijesti :

* Produbiti interese i znanja učenika u grupnom radu i u parovima (izrada mentalnih mapa)
* Utvrditi činjeničko znanje uz pomoć kviz pitanja (igrat ćemo se kviza – lovac)
* Analizirati slikovni materijal, povijesne izvore, isječke iz povijesnih i dokumentarnih filmova te opisati svakodnevni život određenog razdoblja.
* Sudjelovanje učenika na radionicama Hrvatskog povijesnog muzeja.
* Na primjerima iz povijesnih izvora odabrati povijesni događaj i uprizoriti ga metodom igranja uloga.
* Pripremiti učenike za školsko natjecanje.

Ova ideja o uprizorenjima povijesnih događaja došla je iz spoznaje da se učenici trebaju i zabaviti uz učenje, ono što im nije zabavno nije im niti zanimljivo, ono što nije interaktivno novim generacijama nije privlačno.

Vrijedosti koje bi trebali razviti kod učenika su

- samovrednovanje vlastitog rada

- vrednovanje svog doprinosa u grupi.

- razviti kriterije valorizacije primjena novih ideja u povijesti, preokreta u razvoju čovječanstva ( diskusija o pojmu revolucija, preporod, nacija, diktature, demokracija)

- u eri globalizacije naučiti učenike da uoče važnost nacionalnog kulturnog indentiteta.

|  |  |
| --- | --- |
| Naziv dodatne nastave | DODATNA NASTAVA IZ POVIJESTI ZA 7 i 8. RAZRED |
| Planirani broj učenika | 15 |
| Ime i prezime voditelja | Joanna Slanina Lumezi |
| Planirani broj sati tjedno | 2 |
| Planiran broj sati godišnje | 30 |
| Ciljevi i ishodi | * Učenici će moći u parovima ili grupi izraditi mentalne mape i predočiti uzročno-posljedične veze u povijesnim zbivanjima. * U grupi ili paru napisati esej o temama   I. i II. industrijske raevolucije, hrvatskog narodnog preporoda (7 raz), diktature između dva svjetska rata(8raz) * Uprizoriti neke do povijesnih događaja ( po izboru učenika) * Diskusije o ključnim pojmovima u povijesti: revolucija, nacija, preporod.... * Sudjelovati u našem kvizu * Pisati i dosadne testove kao pripremu za školsko natjecanje |
| Način realizacije | Nastava će se provoditi u specijaliziranoj učionici povijesti kroz grupne praktične radove - posjete izložbama i radionicama Hrvatskog povijesnog muzeja |
| Vremenski okvir | U rasporedu sati planirana su dva školska sata,  jedan sat tjedno za sedmi razred i jedan sat tjedno za osmi razred |
| Osnovna namjena | * Ponoviti i utvrditi znanje * Pripremiti učenike za sudjelovanje na natjecanju iz povijesti * Osposobiti učenike za pisanje eseja potičući povijesna istraživanja * Zabaviti učenike s uprizorenjima na temelju povjesnih izvora |
| Troškovnik | Troškovi : papir, flomasteri za izradu grupnih radova,  ulaznice za muzej |
| Način vrednovanja | Vrednuje se sudjelovanje u grupnom radu, prezentiranje istraživanja.  Uključeno i samovrednovanje učenika. |
| Način korištenja rezultata vrednovanja | Najuspješnije radove i projekte učenici će prezentirati na projektnim danima škole, školskim panoima, u razrednim odjelima . |